**UPRAVNI ODJEL ZA PROSTORNO**

**UREĐENJE, GRADNJU I ZAŠTITU OKOLIŠA**

KLASA: 112-03/16-01/03

URBROJ: 2140/01-08/1-16-2

Krapina, 6. srpnja 2016.

Sukladno članku 19. stavku 1. Zakona o službenicima i namještenicima u lokalnoj i područnoj (regionalnoj) samoupravi («Narodne novine», broj 86/08. i 61/11., dalje u tekstu: Zakon) vezano za članak 29. stavak 3. istog Zakona, pročelnik Upravnog odjela za prostorno uređenje, gradnju i zaštitu okoliša Krapinsko –zagorske županije, raspisuje

**OGLAS**

**za prijam u službu na određeno vrijeme višeg stručnog suradnika za zaštitu okoliša**

**u Upravni odjel za prostorno uređenje, gradnju i zaštitu okoliša**

Prima se **VIŠI STRUČNI SURADNIK ZA ZAŠTITU OKOLIŠA -** 1 izvršitelj/izvršiteljica na određeno vrijeme radi zamjene duže vrijeme odsutne službenice, mjesto rada Krapina, uz obvezni probni rad od dva mjeseca.

**Opći uvjeti za prijam u službu su:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta.

Osim općih uvjeta za prijam u službu kandidati za radno mjesto višeg stručnog suradnika za zaštitu okoliša moraju ispunjavati sljedeće **posebne uvjete za prijam u službu**:

* magistar struke ili stručni specijalist prirodne ili biotehničke struke,
* najmanje l godina radnog iskustva na odgovarajućim poslovima,
* položen državni stručni ispit i
* znanje rada na osobnom računalu.

Na ovaj Oglas mogu se ravnopravno prijaviti kandidati oba spola, a izrazi koji se ovom Oglasu koriste za osobe, a u muškom su rodu, odnose se ravnopravno na oba spola.

U službu ne mogu biti primljene osobe za koje postoje zapreke iz članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi.

Natjecati se mogu i kandidati koji nemaju položen državni stručni ispit, a kojeg će u slučaju prijma u službu biti obvezni položiti u skladu sa zakonom.

Uz prijavu na Oglas, kandidati su dužni priložiti sljedeće priloge:

* životopis,
* dokaz o hrvatskom državljanstvu (važeća osobna iskaznica, putovnica, vojna iskaznica ili domovnica),
* dokaz o stečenoj stručnoj spremi (diploma, uvjerenje),
* uvjerenje nadležnog suda se protiv kandidata ne vodi kazneni postupak (ne starije od 6 mjeseci od zadnjeg dana roka za podnošenje prijava na Oglas),
* vlastoručno potpisanu izjavu da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o položenom državnom stručnom ispitu (svjedodžba, uvjerenje),
* dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz o radnom iskustvu na odgovarajućim poslovima u trajanju od najmanje jedne godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u ispisu Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca).

Kandidat koji bude izabran dužan je priložiti i uvjerenje o zdravstvenoj sposobnosti prije donošenja rješenja o prijmu.

Urednom prijavom smatra se prijava koja sadrži sve podatke i priloge navedene u Oglasu.

Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima i ako u prijavi na Oglas priloži dokaze o ispunjavanju uvjeta za ostvarenje prava prednosti pri zapošljavanju. Pripadnici nacionalnih manjina imaju se pravo pozvati na prednost pri zapošljavanju na temelju članka 22. Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti („Narodne novine“, broj 155/02., 47/10., 80/10. i 93/11.).

Oglasni postupak obuhvaća obaveznu prethodnu provjeru znanja i sposobnosti kandidata putem pisanog testiranja, provjere praktičnog rada (provjera znanja rada na osobnom računalu) i intervjua.

Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz Oglasa.

Ako kandidat ne pristupi prethodnoj provjeri smatra se da je povukao prijavu na Oglas.

Na web stranici Krapinsko - zagorske županije [www.kzz.hr](file:///C:\Users\PetraV\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Local%20Settings\Temporary%20Internet%20Files\Content.Outlook\5KA109IL\www.kr-zag-zupanija.hr) (natječaji i javni pozivi), objaviti će se opis poslova i podaci o plaći za radno mjesto koje se popunjava ovim Oglasom, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za provjeru.

Povjerenstvo za provedbu Oglasa za prijam u službu višeg stručnog suradnika za zaštitu okoliša (dalje u tekstu: Povjerenstvo) utvrditi će listu kandidata koji ispunjavaju formalne uvjete iz Oglasa te će na istoj web-stranici i na Oglasnoj ploči Krapinsko-zagorske županije objaviti mjesto i vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Pisane prijave na Oglas, s obveznim prilozima podnose se na adresu: Krapinsko-zagorska županija, Povjerenstvo za provedbu Oglasa za prijam u službu višeg stručnog suradnika za zaštitu okoliša, Krapina, Magistratska 1, s naznakom: „Oglas za prijam u službu na određeno vrijeme višeg stručnog suradnika za zaštitu okoliša u Upravni odjel za prostorno uređenje, gradnju i zaštitu okoliša“ u roku od **8 dana** od dana objave Oglasa kod Hrvatskog zavoda za zapošljavanje, Područne službe Krapina.

Osobe koje neće podnijeti pravodobnu i urednu prijavu ili neće ispunjavati formalne uvjete iz Oglasa neće se smatrati kandidatima prijavljenim na Oglas i o istome će biti pisano obaviještene.

O rezultatima Oglasa kandidati će biti obaviješteni u zakonskom roku.

**PROČELNIK**

mr. sc. Stjepan Bručić, dipl. ing. građ.

DOSTAVITI:

1. Upravni odjel za opće i zajedničke poslove,

za objavu,

2. Hrvatski zavod za zapošljavanje,

Krapina, Ksavera Šandora Đalskog 3,

za objavu,

3. Pismohrana.